alexandrainst/scandi-wiki huggingface dataset:
Geir

Sjå òg spyd og ekstremvêret Geir
Geir, også skrive Geirr, er eit er eit norrønt ord som tyder spyd. Det er eit norsk mannsnamn som òg kan brukast som namnedel, gjerne som sistedel i eit mannsnamn, men òg som førstedel i både manns- og kvinnenamn. Namnedelen finst òg med skrivemåten Ger- etter påverking frå tysk.

Geir har namnedag 30. mai.

Kjende namneberarar 

 Geirr Tveitt (1908 - 1991), norsk komponist
 Geir Grung (1926 - 1989), norsk arkitekt
 Geir Børresen (f. 1942), norsk skodespelar, kjend som Max Mekker og Labbetuss
 Geir Lundestad (f. 1945), norsk professor
 Geirr Lystrup (f. 1949), norsk visesongar
 Geir Haarde (f. 1951), islandsk politikar
 Geir Rønning (f. 1962), norsk musikar
 Geir Zahl (f. 1975), gitarist i Kaizers Orchestra

Namnesamansetjingar

Mannsnamn

Kvinnenamn 
 Geira
 Geirhild
 Geirid
 Geirlaug
 Geirunn

I stadnamn 
 Geirangerfjorden

Bakgrunnsstoff 

Mannsnamn
Førenamn av norrønt opphav
Namnedelar
Namnedag

Ein namnedag er ein dag som er tileigna ein person sitt førenamn. Det er ein merkedag for personar som har dette namnet, og blir feira om lag som ein fødselsdag i nokre land, særleg i Hellas og Sverige. Kva namnedag ein har står i ei særskild liste. I Noreg blir ho gjeven ut i almanakken, medan den offisielle katolske helgenlista, som styrer katolske namnedagar, blir gjeven ut av Vatikanet.

Historie 
Skikken med namnedagar oppstod i den kristne kyrkja, mest for å redusera tydinga av den heidenske fødselsdagsfeiringa. Det vart vanleg å ta namn etter den helgenen som i følgje kyrkja vakta over datoen dåpsdagen fall på. Når helgenane blei feira på sin dag, kunne dei som hadde namnet føla seg litt spesielle. Det var òg rekna som meir heldig å feira den dagen ein tok imot dåpen og frelsen på, framfor dagen ein blei fødd som eit syndig menneske. 

Etter Reformasjonen fall mykje av den gamle helgendyrkinga bort i Norden, og Noreg mista sin tradisjon med namnedagar. I Sverige, derimot, levde han vidare. I øvre lag av samfunnet blei dagen feira på same måte som ein fødselsdag, og namnedagar har sidan vore feira i store delar av samfunnet i både Sverige og Finland.

I førstninga eksisterte det ingen standardiserte lister over namnedagar, men i 1747 fekk Sverige ein offisiell almanakk. To år senare vart namnedagar inkludert i denne almanakken. Etter dette har namnedagsfeiring vore vanleg i store delar av Sverige og Finland.

Notid 
Namnedagsskikken blei teken opp att i Noreg av Almanakkforlaget i 1988, då dei fekk namneforskaren Kristoffer Kruken og andre til å laga eit framlegg om nye namnedagar. Desse var baserte på dei gamle namnedagane, men tok òg med nyare namn som var blitt vanlege sidan då. Listene over namnedagar blir oppdatert nå og då. 

Dei katolske landa feirar namnedagar etter ei offisiell liste frå Vatikanet, men i mange land har namnedagsfeiring aldri slått rot. I Noreg har namnedagsfeiring vorten vanlegare dei siste åra, mens i Danmark er namnedagsfeiring svært uvanleg. I Finland ser ein det som viktig å fordela namna på dagane slik at størst mogleg del av folket får ein namnedag, medan lista frå Vatikanet held seg til helgenar, som dei stadig tek inn nye av.

Sjå også 
 Namnedagar i Noreg
 Namnedagar i Sverige
 Namnedagar i Danmark

Bakgrunnsstoff 
 Søkeside for namnedag 

Dagar
Abdullah II av Jordan

Abdullah II ibn al-Hussein av Jordan () er konge av det hasjemittiske kongeriket Jordan. Han overtok som konge den 7. februar 1999 etter at kong Hussein av Jordan døydde. Kong Abdullah reknar slekta si, hasjemittane, attende til profeten Muhammed. 

Han har saman med kona si, dronning Rania, fire born. Dei fire borna er: prins Hussein (f. 1994), prinsesse Iman (f. 1996), prinsesse Salma (f. 2000) og prins Hashem (f. 2005).

Den 28. november 2004 vart kronprinstittelen teken frå broren prins Hamzah. Etter arvefølgjereglane blei kongssonen Hussein rekna som kronprins, sjølv om han ikkje var formelt utnemnd. 2. juli 2009 blei Hussein formelt gjort til kronprins gjennom kongeleg dekret.

Kong Abdullah vart i 2000 tildelt storkrossen av St. Olavs Orden.

Kjelder

Bakgrunnsstoff 
 Kong Abdullah II offisiell nettstad

Jordanske regentar
St. Olavs Orden
Jordanske kongelege
Danske fjernsynskanalar

Dette er dei danske fjernsynskanalane.

Store kanalar 

Alle kabel- og parabolselskap i Danmark må distribuere desse kanalane ifylgje lova:
 DR1 - kringkasta av Danmarks Radio (DR)
 DR2 - kringkasta av DR, ikkje alle som har analog antenne kan få inn denne kanalen
 TV 2 (Danmark)

Regionale kanalar 
Desse er er alle kringkasta av TV 2 (Danmark):

 TV Syd
 TV 2/Fyn
 TV 2/Øst
 TV 2/Nord
 TV 2/Lorry
 TV/Midt-Vest
 TV 2/Østjylland
 TV 2/Bornholm

Kabel- og satellittkanalar 

 3+
 TV 3
 Kanal 4
 Kanal 5
 TV 2 Zulu - kringkasta av TV 2 (Danmark)
 TV 2 Charlie - kringkasta av TV 2 (Danmark)
 The Voice TV
 DK 4
 4Sport - kringkasta av DK 4

Internett-baserte kanalar 

 TV 2 Sputnik - internett-basert kanal kringkasta av TV 2 (Danmark)

Fjernsynskanalar
Fjernsynskanalar
Fjernsynskanalar i Noreg

Dette er ei liste over fjernsynskanalane som er tilgjengeleg i Noreg:

Norske fjernsynskanalar 
(Av desse kanalane er det berre NRK1, NRK2, TV 2 og TVNorge ein kan få inn utan digital motakar, litt avhengig av kvar ein bur.)

NRK
 NRK1
 NRK2
 NRK3/NRK Super
 NRK Tegnspråk

TV2 Gruppen
 TV 2
 TV 2 Zebra
 TV 2 Nyhetskanalen
 TV 2 Filmkanalen
 TV 2 Sport

TVNorge Gruppen
 TVNorge
 VOX
 FEM
 MAX

Andre
 Visjon Norge
 Rikstoto Direkte
 Viasat Sport HD
 Frikanalen

Norske fjernsynskanalar som sender frå utlandet 

 TV3 (Viasat)
 Viasat 4
 MTV Norge
 FEM
 Max

Marknadsdel 
Oversikt over marknadsdelen til dei største fjernsynskanalane i Noreg.

Kjelder 

Lister
 
Media i Noreg
Kristne

Sjå òg namnet Kristen
Kristne er folk som vedkjenner seg kristendommen, ein monoteistisk religion som byggjer på læra til den jødiske Jesus frå Nasaret. Kristne er den største gruppa som følgjer éin religion i verda, men er delte inn i fleire ulike kyrkjesamfunn. Ein reknar med at det finst over 2 milliardar kristne i verda.

Ordsoge 
Tilhengjarane av Jesus og religionen dei skapte har fått namn etter nemninga Jesus Kristus, gresk Khristos 'den salva, Kristus', som er ei omsetjing av det hebraiske ordet Messias. Omgrepet khristianos (Χριστιανός) har gjennom latin christianus og gammalengelsk komme til norsk via det norrøne adjektivet kristinn.

I følgje Apostelgjerningane var det dei gresktalande læresveinane i kyrkjelyden i Antiokia som fyrst vart kalla kristne. Den eldste kjende bruken av omgrepet utanfor Bibelen var då keisar Nero ifølge historikaren Tacitus gav kristne skulda for storbrannen i Roma i 64.

Kjelder 
 Nokre delar av denne artikkelen bygger på «Christians» frå , den 14. juli 2008.

Fotnotar 

Kristendom
Pinse

Pinse er ei kristen høgtid som vert feira femti dagar etter at Jesus stod opp igjen påskedag. Ho er til minne om at Den heilage anden kom til apostlane, og vert rekna som fødselsdagen til den kristne kyrkja. 

Kyrkjefargen for pinsen er raud; like flammande som den heilage anden.
Pinsevennene har teke namnet sitt fordi dei legg vekt på Den heilage anden som er i kvar enkelt.

Namnet «pinse» stammar frå det greske ordet «pentekoste», som betyr femtiande. Dette var opphavleg namnet for den jødiske høgtida sjabu‘ót som vert feira den femtiande dagen etter pesah.

I eldre nynorsk har kvitsundag vore ein vanleg nemning på pinsedagen (jf. den islandske nemninga hvítasunnudagur).

På engelsk er namnet på pinsedange Whitsnu. I Yorkshire og Lancashire i England, der kyrkjelydar kunne gå i Whit Walks, pinseopptog med musikk til medan dei bar nye klede, gjerne kvite. Sør i Yorkshire gjekk ungar på besøk til naboar for å visa fram dei nye kleda sine og kanskje få nokre pengar for det.  

2. pinsedag, det vil seie måndagen rett etter pinsedag, er offentleg fridag i Noreg og i mange andre europeiske land. 

Pinse er ei av dei tolv store høgtidene i den ortodokse kyrkja.

Kjelder

Kristne høgtider
Kyrkjeåret
One Penny Black

One Penny Black, eller «ein penny svart», er namnet på det fyrste offisielle frimerket i verda. Frimerket hadde lim på baksida, som ein kunne væta og lima på eit brev. Frimerket vart utgjeve av postvesenet i det sameinte kongeriket Storbritannia og Irland den 1. mai 1840, for bruk frå den 6. mai. 

Frimerket syner dronning Victoria av Storbritannia i profil.

Frimerke
Liturgiske fargar

Liturgiske fargar er ulike fargar brukte som symbol i mange kristne kyrkjer for å markera ulike dagar og tider i kyrkjeåret. Ulike kyrkjesamfunn bruker ulike fargar, og ein del bruker ikkje liturgiske fargar i det heile.

Bruken av dei liturgiske fargane blei utvikla i mellomalderen. Dei har samband med hendingar som blir hugsa ein særsild dag eller tid av året. Ein finn fargen igjen i dekorasjonar i kyrkja, somme tider på lys, og på nokre av kleda til presten og andre leier gudstenesta.

Den normale kyrkjefargen, som blir brukt dersom ein ikkje er inne i ei særskild tid, er grøn. Han står for håp og vokster, og blir mellom anna brukt etter pinse.

Den sterke raudfargen står i kontrast til grønt. Han blir brukt til å markera den heilage anden i pinsen og kyrkja sjølv ved kyrkjejubileum og til ordinasjonar. Fargen står òg for eld og blod, og blir brukt når ein minnest apostlar og martyrar, til dømes ved 2. juledag og Olsok.

Lilla er ein farge som står for sorg, bot og ettertanke. Han blir brukt i adventstida før jul og i fastetida før pinse, på skjærtorsdag og langfredag, og til bots- og bededag. Fargen blir òg brukt ved gravferder.

Kvit er ein gledesfarge som står for lys, reinsle og heilagdom. Han blir brukt i juletida og i vekene etter påskedag. Han kan òg bli brukt ved vigsel.

Hovudfargar i kyrkjeåret
Retningsliner for bruk av liturgiske fargar i Den norske kyrkja vart fastsett av kyrkjemøtet 20.11.2010. Gjennom kyrkjeåret er desse fargane vedtekne:
Advent: fiolett
Jul (frå julaftan til nyårsdagen): kvitt
Kristi openberringsdag: kvitt
Openberringstida (til  fastelavnssøndag: grønt
Fasta (askeonsdag-påskeaftan): fiolett
Påsketida (påskenatt-søndag før pinse): kvitt
Pinse (1. og 2. pinsedag): Raudt
Treeiningssøndag: kvitt
Treeiningstida: grønt

Liturgiske fargar på spesielle dagar
Maria bodskapsdag: Kvitt
Jonsok: Kvitt
Mikkelsmess: Kvitt
Helgemessesøndag: Kvitt
Andre helgendagar:  Kvitt
Stefanusdagen (Andre juledag): Raudt
Aposteldagen (6. søndag i treeiningstida): Raudt
Olsok: Raudt
Andre martyrdagar: Raudt
Bots- og bededag: Fiolett
Hausttakkefest: Grønt
1. mai og 17. mai bruker ein grønt eller fargen for kyrkjeårstida.

Bakgrunnsstoff
Symbol i kyrkja

Kjelder

Farger
Kristen liturgi
Yle

Yle (Yleisradio) eller Rundradion (svensk) er Finland sitt statlege selskap for radio og fjernsyn. Yle vart stifta i 1926. Selskapet kringkastar fem nasjonale fjernsynskanalar og tretten radiokanalar. Det finske statskringkastingsprinsippet er på mange måtar det same som NRK sitt.

Selskapet Yleisradio er eigd av ei stifting og finansiert gjennom fjernsynslisens. Éi av dei best kjende internasjonale tenestene til Yle er Nuntii Latini, nyhende på Latin, som vert kringasta til heile jorda via radio og Internett.

Finland er eit land med to språk. Svensk er morsmålet til rundt 6 % av befolkninga. Yle tilbyr radio- og fjernsynsprogram på svensk via Finlands Svenska Television og Finlands Svenska Radio.

Kanalar 
 Yle TV1 sender nyhende, dokumentarar, drama, kultur, undervisning, satirisk underhaldning og film. 
 Yle TV2 er hovudkanalen for ungar, tenåringar og sportsinteresserte. Dei viser også drama, underhaldning og faktaprogram. 
 Yle Teema er den digitale kanalen for kultur, kunnskap og vitskap. Dei sender opptak av utøvande kunst, klassisk musikk, dokumentarar om kunst og historie, filmar og temaprogram.
 Yle Fem er den digitale svenskspåklege kanalen med nyhende, fakta- og barneprogram og underhaldning. Dei viser nordiske filmar og seriar. Mange av programma har finske undertekstar.

Internasjonale kanalar
 TV Finland er ein digital satellittkanal som viser eit utval av Yle-program. 

Anna 
 Yle Teksti-tv (Teletext)

Radio 
 Yle Radio 1 sender kultur, spesielle hendingar, snakkeprogram, klassisk musikk (konsertar med Det finske radiosymfoniorkesteret), jazz, folkemusikk, verdsmusikk og religiøs musikk. 
 YleX er ein radiokanal med raskt tempo og ny musikk og populærkultur, sikta til 17–27-åringar. Kanalen sender rundt 70 prosent musikk, ny og utanlandsk pop og rock, og fleire spesielle musikkprogram.
 Yle Radio Suomi er den nasjonale og regionale nyhendekanalen, som òg sender sport og underhaldning. Av musikk speler han innanlandske og utanlandske slagerar, voksenpop og nostalgisk pop. 
 Yle X3M Ein svenskspråkleg kanal for aktuelle hendingar, debatt og populærkultur. Sender òg nyhende, barneprogram, sport og musikkprogram om ny pop og rock.
 Yle Radio Vega Aktuelle hendingar, på svensk for alle lyttargrupper. Tilbyr òg kultur og regionale program. Voksenpop, jazz og klassisk musikk. 
 Yle Sámi Radio Ein samiskspråkleg radiokanal som dekkar nordre Sameland. Han samsender med Noreg og Sverige.

Digitale tenester 
 Yle Puhe Digitale nyhende og aktuelle hendingar, snakkeprogram frå Yle sine andre radio- og fjernsynskanalar. Klassisk jazz. 
 Yle Klassinen 24 timar i døgnet med klassisk musikk.

Bakgrunnsstoff 
 Yle – Offisiell nettstad
 svenska.yle.fi – Offisiell nettstad for svensk Yle

Statlege kringkastingsselskap
Finland
Skipingar i 1926
Medlemmar i EBU
Finske føretak
Magnhild Haalke

Magnhild Haalke () var ein norsk forfattar frå Vikna i Nord-Trøndelag.

Liv
Ho var fødd som Magnhild Camilla Kvaale, og var den nest eldste i ein syskenflokk på ti.
Mor hennar var Kaja Augusta Wiig (1863–1948). Faren Knut Kvaale (1852–1942) var gardbrukar, lærar og kyrkjesongar.

Haalke utdanna seg som lærar. Ho verka i småskulen i over 30 år fram til ho tok avskjed i 1940.

Magnhild Haalke vart gift med målaren Hjalmar Haalke i 1922. Ho døydde i 1984, 99 år gammal.

Forfattarskap 

Haalke debuterte 50 år gammal i 1935 med romanen Allis sønn. I denne romanen møter vi vesle Elling og mor hans, som begge strir fordi Elling er annleis enn andre born. Historia om han ender tragisk; han drep syster si. Denne tragedien til det uvanlege barnet er spesielt for Magnhild Haalke.

Ho er òg kjend for trilogien Grys saga, som omfattar Åkfestet (1936), Dagblinket (1937) og Rød haust (1941). Hovudpersonen her er ei einsam, ugift kvinne som på sett og vis har tapt sitt eige liv.

Haalke skreiv enno ein trilogi, Serinas hus (1955), Munter kvinne (1957) og Serinas vei (1962), novellesamlinga Sol og skygge (1971) og erindringsboka Mot nytt liv (1978).

Prisar og utmerkingar 

 Gyldendals legat 1949
 Mads Wiel Nygaards legat 1953
 Doblougprisen 1980

Kjelder

Norske forfattarar
Folk frå Vikna
Vinnarar av Doblougprisen
Vinnarar av Gyldendals legat
Forfattarar frå 1900-talet
Fjernsynsserien Offshore

Offshore er ein norsk såpeserie som vart send på NRK1 1996-1999. Serien har namnet sitt frå nemninga Offshore, som har vorte ei nemning på verksemd utaskjærs.

Serien handla om Hroar Torgersen, eigar av oljeselskapet NorWestOil, om familien og kollegaene hans, og ikkje minst om livet på oljeplattformen «Huldra» i Nordsjøen.

Første episode vart send 8. september 1996. Det vart produsert og vist 119 episodar i alt. Siste episode vart send i 1999.

Serien vann Amandaprisen i klassen Beste underhaldningsproduksjon for fjernsyn både i 1998 og i 1999.

Sentrale skodespelarar i serien: 
 Finn Schau - Hroar Torgersen
 Kjersti Døvigen - Barbara Torgersen
 Christoffer Staib - Robert Torgersen
 Stine Varvin - Susanne Torgersen
 Kalle Øby - Torbjørn Lindbekk
 Helga Mjeldheim - Nina Martens
 Frank Krog - Jonny Mjelde
 Mia Gundersen - Mette Haug (seinare Mjelde)
 Wenche Kvamme - Dagny Ulrichsen
 Kristoffer Joner - Ståle Pettersen
 Suzanne Paalgård - Åsa Vestly
 Ketil Høegh - Steinar Lindbekk
 Guri Johnson - Hanne Hartløfsen
 Vanessa Borgli - Charlotte Berg
 Kirsten Hofseth - Aslaug Berg
 Sigmund Sæverud - Ola Berg
 Ulrik Randsborg Lie - Ola William Berg
 Jarl Goli - Harald Vestheim
 Geir Kvarme - Svein Amundsen
 Kim Sørensen - Truls Hartløfsen
 Håvard Bakke - Tor-Arne Hoff
 Rut Tellefsen - Inger Porsum
 Ove Christian Owe - Vidar Bjerke
 Kristin Skogheim - Solveig Dokken Bjerke
 Anne Krigsvoll - Berit Bjerke
 Frank Iversen - Frank Bjerke
 Örjan Landström - Göran Sundén
 Arlene Wilkes - Nadia Sundén

Kjelder 

<div class="references-small">
Denne artikkelen bygger på «Offshore (TV-serie)» frå ,  den 4. august 2006.  
 
 "Offshore" [TV-Series 1996-2000 på http://www.imdb.com

Offshore
Offshore
Offshore
Offshore
Offshore
Viasat

Viasat er eit parabolselskap eigd av Modern Times Group. Kringkastar frå London og hovudområdet er dei nordiske landa og dei baltiske statar. Sendingane deira kan bli motteke frå Sirius 2 eller 3 satellittar på 5° aust med ein DVB mottakar utstyrt med ein Viaccess/NDS dekodingsmodul.

Kanalar

Deira eigne kanalar 
 TV3
 TV3+
 Viasat 4
 ZTV
 TV8
 TV1000
 TV1000 HD
 TV1000 Action
 TV1000 Classic
 TV1000 Family
 TV1000 Nordic
 TV1000 Plus One
 Viasat Sport 1
 Viasat Sport HD
 Viasat Sport 2
 Viasat Sport 3
 Viasat SportN
 Viasat Explorer
 Viasat History
 Viasat Nature/Crime
 Viasat Ticket

Kanalane dei distribuerer 
 BBC World
 Bloomberg TV
 Cartoon Network
 CNBC Nordic
 CNN International
 Deutsche Welle-TV
 Discovery Channel
 Disney Channel
 E!
 Fox News Channel
 The God Channel
 Hallmark Entertainment
 MTV
 Nickelodeon
 Playboy TV
 Playboy TV Plus
 Spice
 Spice Private/Spice Platinum
 Travel Channel
 Turner Classic Movies
 VH1
 Zone Reality

Sjå òg 
 Norske fjernsynskanalar
 Danske fjernsynskanalar
 Svenske fjernsynskanalar
 Finske fjernsynskanalar

Bakgrunnsstoff 
 Viasat Norge

Fjernsyn
Skipingar i 1989
Sonja av Noreg

Sonja () er dronning av Noreg og gift med kong Harald V av Noreg.

Sonja blei fødd i Oslo som Sonja Haraldsen, dotter til Dagny (1898–1994) og Karl August Haraldsen (1889–1959). Ho vart gift med kronprins Harald av Noreg 29. august 1968, og vart då kronprinsesse Sonja.

Utdanning 
Sonja Haraldsen voks opp på Vinderen i Oslo og tok realskule-eksamen i 1954. Ho utdanna seg i kjole- og draktsaum ved Oslo yrkesskule. Deretter reiste ho til Sveits og tok eksamen ved l'Ecole Professionelle de jeunes Filles i Lausanne. Undervisinga omfatta òg samfunnsfag, rekneskap og moteteikning. Seinare tok dronninga artium som privatist. Etter å ha avlagt eksamen i faga fransk, engelsk og kunsthistorie ved Universitetet i Oslo fekk ho tittelen cand. mag.

Ekteskap 
Sonja Haraldsen møtte kronprins Harald fyrste gong i 1959. Ni år seinare vart det klart at ho fekk gifta seg med sin utvalde. I mars 1968 kom meldinga om at kong Olav hadde gjeve løyve til at kronprinsen fekk gifta seg borgarleg. Trulovinga gav støyten til eit ordskifte om monarkiet si framtid i Noreg. Motstanden mot at kronprinsen gifta seg borgarleg var langt mindre enn mange hadde frykta. Kronprinsesse Sonja vart frå fyrste stund godteke av folket som medlem av det norske kongehuset. Den 29. august 1968 stod bryllupet i Oslo Domkyrkje. I høve med vigsla vart kronprinsessa òg tildelt Storkrossen av St. Olavs Orden.

Dronning 
Då kong Olav V døydde den 17. januar 1991, overtok kronprins Harald som konge. Sonja vart då den fyrste dronninga i Noreg på 53 år. Etter at dronning Maud av Noreg døydde i 1938 hadde det ikkje vore ei norsk dronning. Dronning Sonja var med kong Harald då han avla eid til forfatninga i Stortinget 21. januar 1991. For fyrste gong på 69 år var ei dronning til stades i Stortingssalen. Seinare har dronninga vore med når kongen har lese Trontala under den høgtidelege opninga av Stortinget. Etter eige ynskje vart kongeparet signa i Nidarosdomen i Trondheim 23. juni 1991.

Prisar og utmerkingar 
Som dei andre medlemmane av den norske kongefamilien er dronning Sonja fadder for ei rekkje organisasjonar. I 1982 blei kronprinsessa tildelt Nansenprisen, og i 1984 fekk ho Peer Gynt-prisen. I 2003 vann Dronning Sonja Petter Dass-medaljen «for å med stoltheit ha vist fram Nord-Noreg». I 2005 vart ho tildelt Holmenkollmedaljen for innsats for Holmenkollen og skiidrett.

Sonja er den første dronninga nokonsinne som har vitja Antarktis. Dette skjedde i 2005, då ho opna ein norsk forskingsstasjon i Dronning Mauds Land.

Born:
Prinsesse Märtha Louise fødd 1971
H.K.H. Kronprins Haakon, fødd 1973

Galleri 
Sonja av Noreg

Bakgrunnsstoff 

 Det norske kongehuset

Norske kronprinsesser
Norske dronningar
Kongelege frå Oslo
St. Olavs Orden
Vinnarar av Holmenkollmedaljen
Elefantordenen
Folk som har opna PL
Sveriges Television

Sveriges Television (SVT) er det føretaket som sidan 1979 har hatt ansvaret for statsfjernsynet i Sverige. Verksemda vert finansiert med ei obligatorisk fjernsynsavgift. SVT hadde monopol på fjernsynssendingane når dei starta i Sverige i 1956. Då var det Sveriges Radio som hadde ansvaret for fjernsynssendingane.
Føretaket er eit aksjeselskap som vert eigd av ei stifting.

Statlege kringkastingsselskap
Svenske føretak
Skipingar i 1979
Medlemmar i EBU
Toralf Tollefsen

Toralf Tollefsen () var ein norsk trekkspel-virtuos fødd i Fredrikstad.

Tollefsen tok til å spela trekkspel som sjuåring. Han fekk etter kvart Ottar E. Akre som lærar.
Han spelte både folkemusikk og klassisk. I 1933 blei han engasjert av BBC og arbeidde for den engelske kringkastinga i fem år. Han heldt til i Noreg under andre verdskrigen, men drog tilbake til England etterpå og blei konsertmusikar. Han opptredde mellom anna 
som solist med den einaste trekkspelkonserten skriven til då, av Pietro Deiro. Tollefsen turnerte seinare i Europa, Amerika og Australia.

I 1977 vann Tollefsen juryen sin heidringspris under utdelinga av Spellemannprisen.

Litteratur 
 Verdensartisten Toralf Tollefsen. Sjøholt : Norild, c1994. ISBN 82-7225-227-9

Kjelder 
 Remembering Toralf Tollefsen (PDF)
 Kåre Sagmyr Agentur 

Norske musikarar
Folk frå Fredrikstad
Norske trekkspelarar
Vinnarar av Spellemannprisen
Mette-Marit av Noreg

Mette-Marit () er kronprinsesse av Noreg, gift med kronprins Haakon Magnus av Noreg.

Kronprinsesse Mette-Marit vart fødd Mette-Marit Tjessem Høiby som dotter av journalist Sven Olaf Bjarte Høiby og bankfunksjonær Marit Tjessem. Ho vart gift med kronprins Haakon i 2001. I samband med vigsla vart ho også tildelt Storkrossen av St. Olavs Orden.

Mette-Marit fullførte vidaregåande skule i Kristiansand og tok seinare ex. phil. ved Høgskolen i Agder. Ho arbeidde så eitt år som som servitør på Café Engebret i Oslo. 

I 2002-3 studerte ho bistands- og utviklingsspørsmål ved School of Oriental and African Studies ved University of London. Ho vart òg teken opp som hospitant i NORAD.

I 2008 vart ho tildelt Petter Dass-prisen.

Barn 
 Marius Borg Høiby (f. 13. januar 1997), frå eit tidlegare forhold med Morten Borg 
 Ingrid Alexandra av Noreg (f. 21. januar 2004)
 Sverre Magnus av Noreg (f. 3. desember 2005)

Titlar, tiltaleformer, dekorasjonar og våpenskjold

Titlar og tiltaleformer 

 19. august 1973–25. august 2001: Frøken Mette-Marit Tjessem Høiby 
 25. august 2001–i dag: Den Høgvørde Kronprinsessa Mette-Marit av Noreg

Dekorasjonar 
  Storstjernen av Ærestegnet for Fortenster
  Storkrossen av Sydkorsordenen
  Storkrossen av Stara Planinaordenen
  Storkrossen av Terra Mariana Orden
  Storkrossen av Fortenstordenen
  Storkrossen av den Kostbare Krones Orden
  Storkrossen av Vytautas den Stores Orden
  Storkrossen av Adolf av Nassaus Sivile og Militære Fortenstorden
  Storkrossen av Orange-Nassau Ordenen
  Storkrossen med kjede av Den Kongelege Norske St. Olavs Ordenen
  Kongehusets 100-årsmedalje
  Kong Olav Vs 100-årsmedalje
  H.M. Kong Harald Vs portrettnål
  Storkrossen av Fortenstordenen
  Storkrossen av Infante Dom Henriks Orden
  Storkrossen av Isabella den Katolskes Orden
  Storkrossen av Den Kongelege Nordstjerneordenen

Galleri 
Mette-Marit av Noreg

Kjelder 
Denne artikkelen bygger på «Mette-Marit av Norge» frå ,  den 21. september 2012 k.

Fotnotar

Bakgrunnsstoff 
 Kongehuset: H.K.H. Kronprinsessens dekorasjoner

Norske kronprinsesser
Folk frå Kristiansand
St. Olavs Orden
Dk4

dk4 er ein dansk fjernsynskanal som sender via satellitt og kabel over heile Danmark, og er finansiert gjennom betaling av dette. dk4 byrja sendingane sine i 1994, og sender m.a. politikk, kultur, underhaldning, musikk, undervisning og film.

Bakgrunnsstoff 
 dk4 sine vevsider

Skipingar i 1994
Danske fjernsynskanalar